Sirdaryolik qiz va uning tanishi qidirilmoqda

20-avgust kuni Sirdaryo viloyatining Guliston tumanida yashovchi Baxtiyor Jaynaqulov IIBga murojaat qilgan. Bu haqda IIV jamoatchilik va ommaviy axborot vositalari bilan aloqalar boshqarmasi xabar berdi.

Joriy yilning 17-avgust kuni soat 19:00 larda birga yashovchi qizi 1997-yilda tug‘ilgan Madina Qahramonova tanishi 1995-yilda tug‘ilgan Furqat Tojiqulov bilan uchrashib, ular noma’lum tomonga ketib bedarak yo‘qolganliklarini ma’lum qilgan. Ularni qidirib topish choralari ko‘rilgan deyiladi xabarda.
Fuqarolardan, M.Qahramonova va uning tanishi F.Tojiqulov haqida biron-bir ma’lumotga ega bo‘lgan shaxslar, ichki ishlar organlarining hududiy bo‘limlariga yoki “102” telefon raqamiga qo‘ng‘iroq qilib, xabar berishlari so‘ralgan.